rejauldu/bengali-wikipedia huggingface dataset:
জাফর আলম (১৯৪৩-২০ জুন ২০২০) বাংলাদেশি অনুবাদ সাহিত্যিক ও সাংবাদিক। তিনি বাংলা একাডেমির ফেলো ছিলেন। অনুবাদ সাহিত্যে বিশেষ অবদানের জন্য ২০০৪ সালে বাংলা একাডেমি পুরস্কার অর্জন করেন।   প্রাথমিক জীবন  জাফর আলম ১৯৪৩ সালে তৎকালীন ব্রিটিশ ভারতের পূর্ব বাংলায় কক্সবাজারে জন্মগ্রহণ করেন।    কর্মজীবন  জাফর আলমের কর্মজীবনের শুরু সাংবাদিকতা দিয়ে।  তিনি বাংলাদেশ সরকারের তথ্য অধিদপ্তরে যোগ দেন ১৯৭৫ সালে।   তাছাড়া তিনি তথ্য অধিদফতরের সংবাদ কক্ষে ১৯৮৮ থেকে ১৯৯২ সাল পর্যন্ত ডিউটি অফিসার হিসেবে দক্ষতার দায়িত্ব পালন করেন।   তিনি ১৯৯৪ থেকে ১৯৯৭ সাল পর্যন্ত কলকাতায় বাংলাদেশ উপ-দূতাবাসে কাউন্সিলর (প্রেস) দায়িত্ব পালন করেন।  ২০০১ সালে জ্যেষ্ঠ উপপ্রধান তথ্য কর্মকর্তা থেকে অবসরে যান।  ছিলেন বাংলা একাডেমির ফেলো/জীবন সদস্য, বিসিএস (তথ্য সাধারণ) সমিতির প্রতিষ্ঠাতা জীবন সদস্য, বাংলাদেশ জনসংযোগ সমিতির সদস্য, জাতীয় প্রেস ক্লাবের সহযোগী সদস্য এবং কক্সবাজার সমিতির প্রতিষ্ঠাতা সাধারণ সম্পাদক পরে সহসভাপতি ছিলেন।    সম্মাননা    প্রমা সাহিত্য পুরস্কার (কলকাতা ১৯৯৭)  বাংলা একাডেমি পুরস্কার (২০০৪)  কক্সবাজার সাহিত্য একাডেমি পুরস্কার ২০০২  কক্সবাজার পদক ২০০৩  জাতীয় প্রেস ক্লাব লেখক সম্মাননা  বাংলাদেশ জনসংযোগ সমতির জনসংযোগ ব্যক্তিত্ব পদক ২০০৬   মৃত্যু  জাফর আলম ১৯ জুন ২০২০ সালে মৃত্যুবরণ করেন।   তথ্যসূত্র   বিষয়শ্রেণী:বাংলাদেশী পুরুষ লেখক বিষয়শ্রেণী:১৯৪৩-এ জন্ম বিষয়শ্রেণী:২০২০-এ মৃত্যু বিষয়শ্রেণী:বাঙালি লেখক বিষয়শ্রেণী:বাংলাদেশী অনুবাদক বিষয়শ্রেণী:বাংলা একাডেমি সাহিত্য পুরস্কার বিজয়ী বিষয়শ্রেণী:২০শ শতাব্দীর অনুবাদক
রাধাকমল মুখোপাধ্যায় (৭ ডিসেম্বর ১৮৮৯ - ২৪ আগস্ট ১৯৬৮) ছিলেন আধুনিক ভারতের একজন নেতৃস্থানীয় চিন্তাবিদ ও সমাজ বিজ্ঞানী।   প্রাথমিক জীবন এবং শিক্ষা  রাধাকমল মুখোপাধ্যায়ের জন্ম পশ্চিমবঙ্গের কলকাতা থেকে ১৮৫ কিলোমিটার উত্তরে অবস্থিত বহরমপুর শহরে। তার বাবা ছিলেন একজন ব্যারিস্টার। বাবা ব্যারিস্টার হওয়ায় বাড়িতে লেখাপড়ার সুন্দর পরিবেশে বেড়ে ওঠেন। বাড়ির মধ্যে ইতিহাস, সাহিত্য, আইন এবং সংস্কৃত গ্রন্থে সমৃদ্ধ একটি গ্রন্থাগারও ছিল। কৃষ্ণনগর কলেজে পড়ার পর তিনি কলকাতা বিশ্ববিদ্যালয়ের অধীনে প্রেসিডেন্সি কলেজে একাডেমিক বৃত্তি লাভ করেন। তিনি ইংরেজি ও ইতিহাসে অনার্স ডিগ্রি নিয়ে পাশ করেন। "5.3 Radhakamal Mukerjee (1889–1968), 5.3.1 Biographical Sketch", in History and Development of Sociology in India II. Central Digital Repository, Indira Gandhi National Open University    কর্মজীবন  কর্মজীবনে তিনি অর্থনীতি ও সমাজবিজ্ঞানের অধ্যাপনার কাজ করেছেন। লখনউ বিশ্ববিদ্যালয়ের উপাচার্য ছিলেন। তিনি সমাজতত্ত্বের মাধ্যমে সভ্যতার মূল্যবোধ ব্যাখ্যা করতে চেয়েছিলেন। বিজ্ঞানে অধ্যয়নের দুই বা ততোধিক ভিন্ন ক্ষেত্র জড়িত বা সম্পর্কিত যাকে আন্তঃবিভাগীয় নিয়মানুবর্তিতামূলক পদ্ধতি( ট্রান্সডিসিপ্লিনারি পদ্ধতি) বলা হয়, রাধাকমল প্রকৃত অর্থে ছিলেন সেই পদ্ধতির পথপ্রদর্শক।   সাহিত্যকর্ম   বর্তমান বাংলা সাহিত্য  বিশ্বভারত  প্রথম খণ্ড (১৯২২)  দ্বিতীয় খণ্ড (১৯২৩)  দরিদ্রের ক্রন্দন (১৯২৬)  শাশ্বত ভিখারী  শিক্ষাসেবক  পল্লীপ্রচারক  ১৯৭১ সালে ইংরেজিতে অষ্টাবক্র গীতার বক্তৃতাটি প্রকাশিত হয়। এই বইটি তার মৃত্যুর তিন বছর পর প্রকাশিত হয়েছিলো।Radhakamal Mukerjee (1971). The song of the self supreme (Aṣṭāvakragītā): the classical text of Ātmādvaita by Aṣṭāvakra. Motilal Banarsidass Publ. , . Source:  (accessed: Friday 19 March 2010)   সম্মাননা  ১৯৬২ সালে তিনি ভারতের তৃতীয় সর্বোচ্চ অসামরিক সম্মাননা পদ্মভূষণে ভূষিত হন।   তথ্যসূত্র   বিষয়শ্রেণী:১৮৮৯-এ জন্ম বিষয়শ্রেণী:১৯৬৮-এ মৃত্যু বিষয়শ্রেণী:২০শ শতাব্দীর ভারতীয় অর্থনীতিবিদ বিষয়শ্রেণী:বাঙালি ব্যক্তি বিষয়শ্রেণী:২০শ শতাব্দীর ভারতীয় দার্শনিক বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী বিষয়শ্রেণী:বিজ্ঞান ও প্রকৌশলে পদ্মভূষণ প্রাপক বিষয়শ্রেণী:ইতিহাসের দার্শনিক বিষয়শ্রেণী:ভারতীয় সমাজবিজ্ঞানী বিষয়শ্রেণী:২০শ শতাব্দীর ভারতীয় ইতিহাসবিদ
কাঞ্জিকুলি () ভারতের কেরালা রাজ্যের আলেপ্পি জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে কান্জিক্কুযি শহরের জনসংখ্যা হল ২২,০৭৬ জন। এর মধ্যে পুরুষ ৪৯% এবং নারী ৫১%।  এখানে সাক্ষরতার হার ৮৬%। পুরুষদের মধ্যে সাক্ষরতার হার ৮৮% এবং নারীদের মধ্যে এই হার ৮৪%। সারা ভারতের সাক্ষরতার হার ৫৯.৫%, তার চাইতে কান্জিক্কুযি এর সাক্ষরতার হার বেশি।  এই শহরের জনসংখ্যার ১০% হল ৬ বছর বা তার কম বয়সী।   তথ্যসূত্র   বিষয়শ্রেণী:কেরলের শহর ও নগর
পাকিস্তান হিস্টোরিক্যাল সোসাইটি (পিএইচএস) একটি গণতান্ত্রিকভাবে সংগঠিত প্রতিষ্ঠান, যা ১৯৫০ সালে প্রতিষ্ঠিত হয়। এই সোসাইটি গবেষণামূলক গ্রন্থ প্রকাশ, মূল উৎস সংগ্রহ ও প্রকাশ, এবং এসব উৎসের প্রামাণ্য অনুবাদের মাধ্যমে ঐতিহাসিক গবেষণাকে উৎসাহিত করে। সংস্থার কর্মকর্তা ও নির্বাহী কমিটির সদস্যদের তিন বছরের জন্য নির্বাচিত করা হয়।  ১৯৫৩ সাল থেকে এই সোসাইটি একটি ত্রৈমাসিক গবেষণা পত্রিকা প্রকাশ করা শুরু করে, যা বর্তমানে Historicus নামে পরিচিত।  পাকিস্তান হিস্টোরিক্যাল সোসাইটির সাময়িকী – "Historicus" পাকিস্তান হিস্টোরিক্যাল সোসাইটির সাময়িকী (Historicus) একটি আন্তর্জাতিকভাবে স্বীকৃত ত্রৈমাসিক গবেষণা পত্রিকা, যা ১৯৫৩ সাল থেকে নিরবচ্ছিন্নভাবে প্রকাশিত হয়ে আসছে। বর্তমানে এই সাময়িকীর ৬৮তম খণ্ড প্রকাশিত হচ্ছে।  তথ্যসূত্র  বিষয়শ্রেণী:১৯৫০-এ পাকিস্তানে প্রতিষ্ঠিত
ক্লাইড এ. ওয়ারহিফটিক  (১ ডিসেম্বর ১৯১৯ ৬ এপ্রিল ১৯৯৪) হচ্ছেন একজন মার্কিন ভূ-পদার্থবিদ। তার গবেষণায় সিয়েরা নেভাদা, ক্যালিফোর্নিয়া কোস্ট রেঞ্জের ভু তত্ব এবং আলাস্কার হিমবাহ অন্তর্ভুক্ত ছিল। তিনি  সান ফ্রান্সিস্কো এবং উপকূলীয় এলাকার ভুতত্ত্বের যে ক্ষেত্র তার অগ্রণী হিসেবে উল্লেখযোগ্য।  জীবনী  ওয়ারহিফটিক ক্যালিফোর্নিয়ার ফ্রেসনোতে জন্মগ্রহণ করেন ও সেখানেই বড় হয়ে উঠেন। তিনি ১৯৪১ সালে ক্যালটেক থেকে ভূপ্রকৃতবিদ্যায় স্নাতক ডিগ্রি অর্জন করেন এবং ১৯৫৩ সালে হার্ভার্ড থেকে ভূপ্রকৃতবিদ্যায় পিএইচডি ডিগ্রি অর্জন করেন। তিনি ১৯৪১ সাল থেকে আমৃত্যু পর্যন্ত যুক্তরাষ্ট্রের জিওলজিকাল সার্ভে (ইউএসজিএস) -এর জন্য কাজ করেছেন,  পাশাপাশি ১৯৬০ থেকে ১৯৮২ সাল পর্যন্ত তিনি ইউনিভার্সিটি অফ ক্যালিফোর্নিয়াতে শিক্ষকতা করেছেন। ওয়ারহিফটিক ১৯৮৯ সালে জুওলজিক্যাল সোসাইটি অব আমেরিকার দ্বারা "বিশিষ্ট ক্যারিয়ার পুরস্কার" গ্রহণের পর নিজেকে সমকামী হিসেবে আত্মপ্রকাশ করেন। তার ফেলো ভুপদার্থবিদ এলান কক্সের সাথে তার মৃত্যু পর্যন্ত গভীর সম্পর্ক ছিল। এলান ১৯৮৭ সালে মৃত্যুবরণ করেন।"Clyde Wahrhaftig & Allan Cox" http://www.bnl.gov/bera/activities/globe/wahrhaftig_cox.htm  তিনি সান ফ্রান্সিকোতে ৭৪ বছর বয়সে হার্ট ফেইল করে মারা যান।  ওয়ারহাফটিগ পাবলিক ট্রান্সপোর্ট ব্যবহারে বেশি আগ্রহী থাকতেন। তিনি অটোমোবাইল এবং এরোপ্লেন এড়িয়ে চলতেন এবং নিয়মিত ভাবে সমুদ্রপথে চলাফেরা করে আলাস্কায় তার কর্মক্ষেত্রে যেতেন। তিনি ইউএসজিএসের অনুমতি নিয়ে ঘোড়ায় চালিত গাড়িতে করে তার কাজ পরিচালনা করতেন। তিনি সাধারণ মানুষের কাছে জনপ্রিয় এমন কিছু ফিল্ড গাইড তৈরী করেন; যেগুলো হলোঃStreetcar to Subduction and Other Plate Tectonic Trips by Public Transport in San Francisco, A Walker's Guide to the Geology of San Francisco, and The Hayward Fault in Hayward and Fremont, via BART।  বৈজ্ঞানিক কাজ ওয়ারহিফটিগ ভুপ্রকৃতিবিদ্যায় তাৎপর্যমণ্ডিত অবদান রেখেছেন। তিনি প্রথম উপকূলীয় বিজ্ঞানী যিনি টেকটোনিক প্লেটের কারণে যে ভূমিকম্প হয়; এ বিষয়ে জনসচেতনতা সৃষ্টি করেন। তিনি বনের ব্যবস্থাপনাগত চর্চার মাধ্যমে ভুপ্রকৃতিবিদ্যাকে; পরিবেশের সমস্যাতে প্রয়োগের ক্ষেত্রে ছিলেন অগ্রনী। তিনি ১৯৭৫ সালে ক্যালিফোর্নিয়ার ফরেস্ট্রি বোর্ডে নিয়োগ পান। যেখানে তিনি ফরেস্ট চর্চাকে আইনিভাবে নিয়ে আসেন; যার ফলে ফরেস্ট ম্যানেজমেন্টে; দীর্ঘস্থায়ী জিওমরফোলজিক্যাল প্রভাবের সৃষ্টি হয়। যারা সিরিয়াস ভুপ্রকৃতবিদ্যায় গবেষণা বা অধ্যয়ন করতে ইচ্ছুক; তাদেরকে এ বিষয়ের প্রতি আগ্রহী করে তুলতে তার অবদানকে গুরুত্বপূর্ণ বলে বিবেচনা করা হয়।  ১৯৬৭ সালে, ওয়াহহার্টিফক কোয়ার্টানারী জিওলজি এবং জিওলজিক্যাল সোসাইটি অব আমেরিকার জিওমরফোলজি বিভাগ কর্তৃক ক্রিক ব্রাইয়ান এওয়ার্ড  এবং ১৯৮৯ সালে জিএসএ ডিস্টিংগুইসড ক্যারিয়ার এওয়ার্ড পান।  গ্রন্থ         তথ্যসূত্র  বহিঃসংযোগ  Finding Aid to the Clyde Wahrhaftig Papers at The Bancroft Library  Berkeley Alumni Magazine article on Wahrhaftig's life  বিষয়শ্রেণী:American geologists বিষয়শ্রেণী:American geophysicists বিষয়শ্রেণী:United States Geological Survey personnel বিষয়শ্রেণী:এলজিবিটি বিজ্ঞানী বিষয়শ্রেণী:Gay men বিষয়শ্রেণী:LGBT scientists from the United States বিষয়শ্রেণী:১৯১৯-এ জন্ম বিষয়শ্রেণী:১৯৯৪-এ মৃত্যু বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির শিক্ষক
সান্তা ক্লারা হল কিউবান প্রদেশের ভিলা ক্লারার রাজধানী শহর। এটি প্রদেশের সর্বাধিক কেন্দ্রীয় অঞ্চলে অবস্থিত এবং এটি প্রায় দেশের কেন্দ্রীয় অঞ্চলে অবস্থিত। আড়াই লক্ষ জনসংখ্যার সঙ্গে, সান্টা ক্লারা জনসংখ্যা দ্বারা পঞ্চম বৃহত্তম কিউবান শহর।   সান্তা ক্লারার যুদ্ধ  থাম্ব|200x200পিক্সেল|চে গেভারা স্মৃতিস্তম্ভ এবং স্মৃতিসৌধ|বাম সান্তা ক্লারাতে ১৯৫৮ সালের শেষের দিকে কিউবান বিপ্লবের শেষ যুদ্ধের স্থান ছিল। শহরটির উপর হামলা করে দুটি গেরিলা কলাম, একটি আরনেস্তো চে গেভারা এবং অন্যটি ক্যামিলো সিয়েনফুয়েগোস নেতৃত্বে।   তথ্যসূত্র   বিষয়শ্রেণী:কিউবার শহর বিষয়শ্রেণী:সান্তা ক্লারা, কিউবা
থাম্ব|নির্ঝর রেঞ্জের কালো আগ্নেয় শিলা  আগ্নেয়গিরিজাত শিলা অ্যান্ডেসাইট প্রায় ৫৫% সিলিকা ধারণকারী একটি কালোঅগ্নি শিলা বা ব্ল্যাক স্টোন। এটাতে সিলিকা ধারণের পরিমাণ ব্যাসল্ট এবং আন্ডেসাইটের শতাংশ থেকে স্বতন্ত্র। আগ্নেয়গিরিজাত শিলা আন্ডেসাইটে খনিজ অলিভিন, এওগিট এবং প্লাগইওক্লেস অন্তর্ভুক্ত. আগ্নিয়গিরিজাত শিলা অ্যান্ডেসাইট বিশ্বজুড়ে সব আগ্নেয়গিরিতে পাওয়া যায়, সেন্ট্রাল আমেরিকাসহ এবং দক্ষিণ আমেরিকার আন্দিজ. এই বহু মূল্যবান শিলা পাওয়ার সম্ভাবনা অত্যধিক বেশি।   তথ্যসূত্র   alt=Stub icon|30x30pxএই আগ্নেয়গিরি সম্পর্কিত নিবন্ধটি অসম্পূর্ণ। আপনি চাইলে এটিকে সমৃদ্ধ করে উইকিপিডিয়াকে সাহায্য করতে পারেন.  v  t  e
রাজশাহী সরকারি মহিলা কলেজ রাজশাহী জেলার মেয়েদের জন্য একমাত্র সরকারি উচ্চ শিক্ষাপ্রতিষ্ঠান। কিন্তু জেলার মেয়েদের চেয়ে জেলার বাইরের মেয়েদের সংখ্যাও কম নয় । রাজশাহীর কয়েকজন বিদ্যোৎসাহী ব্যক্তির উদ্যোগে ও জনসাধারণের আর্থিক সহায়তায় ১৯৬২ সালের ২৫ এপ্রিল কলেজটি প্রতিষ্ঠা করা হয় ।  ইতিহাস ঔপনিবেশিক আমল থেকেই রাজশাহী শিক্ষানগরী হিসাবে পরিচিত হলেও এখানে স্বতন্ত্র কোনো মহিলা কলেজ ছিল না। তাই নারীদের আত্মপ্রতিষ্ঠা ও নারী শিক্ষা প্রসারের জন্য রাজশাহীর কয়েকজন বিদ্যোৎসাহী ব্যক্তির উদ্যোগে ও জনসাধারণের আর্থিক সহায়তায় ১৯৬২ সালের ২৫ এপ্রিল নগরীর কাদিরগঞ্জ মহল্লার অন্তর্গত তারিনী বাবু’র বাগান নামে পরিচিত বৃক্ষশোভিত প্রায় দশ একরের একটি মনোরম ভূখণ্ডে রাজশাহী মহিলা কলেজ প্রতিষ্ঠা করা হয়। প্রতিষ্ঠাকালীন বদলি সনদের মাধ্যমে ভর্তিকৃত পঁচিশ জন ছাত্রী নিয়ে এই কলেজের যাত্রা শুরু হয়।  thumb|রাজশাহী সরকারি মহিলা কলেজ এর প্রধান ফটক  প্রথম হতেই শিক্ষা, সাহিত্য-সংস্কৃতি, ক্রীড়া ইত্যাদি ক্ষেত্রে ছাত্রীদের অসাধারণ সাফল্যের ফলে এই কলেজের প্রতি ছাত্রী ও অভিভাবকদের আগ্রহ বৃদ্ধি পায়। ষাটের দশকের মাঝামাঝি তৎকালীন সরকার প্রতিটি জেলায় একটি করে মহিলা কলেজ স্থাপনের ব্যবস্থা নিলে ১৯৬৮ সালের ২৫ এপ্রিল সেই পরিকল্পনার আওতায় এই কলেজটির সরকারীকরণ সম্পন্ন হয়।  বিভাগ এবং অনুষদ এই কলেজে বাংলা, ইংরেজি, অর্থনীতি, রাষ্ট্রবিজ্ঞান, ইসলামের ইতিহাস ও সংস্কৃতি এবং দর্শন বিষয়ে অনার্স কোর্স, ডিগ্রী (পাস) এবং উচ্চ মাধ্যমিক শ্রেণিতে বিজ্ঞান, মানবিক ও ব্যবসায় বিভাগ চালু রয়েছে।এছাড়াও কলেজে সর্বমোট ২১টি বিভাগ রয়েছে।  আরো দেখুন  রাজশাহী কলেজ  রাজশাহী ক্যাডেট কলেজ  রাজশাহী কলেজিয়েট স্কুল  রাজশাহী লোকনাথ উচ্চ বিদ্যালয়  রাজশাহী নিউ গভঃ ডিগ্রী কলেজ   তথ্যসূত্র   বিষয়শ্রেণী:রাজশাহী জেলার মহাবিদ্যালয় বিষয়শ্রেণী:১৯৬২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৬২-এ পূর্ব পাকিস্তানে প্রতিষ্ঠিত বিষয়শ্রেণী:বাংলাদেশের সরকারি মহাবিদ্যালয় বিষয়শ্রেণী:রাজশাহী বিশ্ববিদ্যালয়ের অধিভুক্ত কলেজ বিষয়শ্রেণী:রাজশাহী শিক্ষা বোর্ডের অন্তর্ভুক্ত কলেজ বিষয়শ্রেণী:বিএনসিসি-এর মহাস্থান রেজিমেন্টের ইউনিট
সার্টিওররি (ইংরেজি: Certiorari) হলো একটি আইনি প্রক্রিয়া, যার মাধ্যমে উচ্চতর আদালত নিম্ন আদালত বা নিম্ন পর্যায়ের প্রশাসনিক সংস্থা থেকে একটি মামলা বা বিষয় খতিয়ে দেখার জন্য আনতে পারে। এটি সাধারণত নিম্ন আদালতের কার্যকলাপ পর্যালোচনা করার জন্য ব্যবহৃত হয়, বিশেষত যদি কোনো ভুল, অধিকার লঙ্ঘন, বা আইনগত ত্রুটি ঘটে থাকে বলে অভিযোগ করা হয়।   ইতিহাস  সার্টিওররি শব্দটি লাতিন শব্দ "certiorare" থেকে উদ্ভূত, যার অর্থ "নিশ্চিত করতে হবে" বা "অবহিত করা।" এই আইনি প্রক্রিয়াটি ইংরেজি সাধারণ আইনে পাওয়া যায় এবং পরবর্তীতে এটি বিভিন্ন দেশের বিচারব্যবস্থায় অন্তর্ভুক্ত হয়েছে, বিশেষত কমনওয়েলথের সদস্য দেশগুলোতে।   প্রয়োগ  সার্টিওররি মূলত নিম্ন আদালত বা প্রশাসনিক সংস্থার সিদ্ধান্তের ক্ষেত্রে প্রয়োগ করা হয়, যখন প্রমাণিত হয় যে:   নিম্ন আদালত বা সংস্থা তাদের ক্ষমতার বাইরে কাজ করেছে।  নিরপেক্ষতার অভাব রয়েছে।  যথাযথ আইনি প্রক্রিয়া অনুসরণ করা হয়নি।  আইনগত ভুল হয়েছে, যা সিদ্ধান্তকে প্রভাবিত করেছে।  উচ্চতর আদালত সাধারণত নিম্ন আদালতের সমস্ত নথি ও রেকর্ড চেয়ে পাঠায় এবং সেগুলো পর্যালোচনা করার পর সিদ্ধান্ত দেয় যে নিম্ন আদালতের রায় সঠিক ছিল কিনা। এই প্রক্রিয়ার মাধ্যমে মামলাটি আবার উচ্চতর আদালতে বিচার হতে পারে বা আদেশ বাতিল করা হতে পারে।   বিচারব্যবস্থায় ব্যবহার  বিভিন্ন বিচারব্যবস্থায়, বিশেষত যুক্তরাষ্ট্র, যুক্তরাজ্য, ভারত, এবং বাংলাদেশের মতো দেশে সার্টিওররি ব্যাপকভাবে ব্যবহৃত হয়। উদাহরণস্বরূপ, যুক্তরাষ্ট্রের সুপ্রিম কোর্ট এই প্রক্রিয়ার মাধ্যমে রাষ্ট্র এবং কেন্দ্রের নিম্ন আদালতের রায় পর্যালোচনা করে থাকে। একইভাবে, বাংলাদেশের উচ্চ আদালত (হাইকোর্ট ডিভিশন) বিভিন্ন প্রশাসনিক ও নিম্ন আদালতের রায় পর্যালোচনা করার ক্ষমতা রাখে সার্টিওররি প্রক্রিয়ার মাধ্যমে।    সার্টিওররি জারি করার শর্তাবলি  সার্টিওররি জারি করার জন্য কয়েকটি মূল শর্তাবলি রয়েছে:   ক্ষমতার অপব্যবহার: যখন নিম্ন আদালত বা সংস্থা আইনগত ক্ষমতার সীমা অতিক্রম করে।  বিচারিক ত্রুটি: আইন বা তথ্যের ভুল প্রয়োগ, যা রায়কে প্রভাবিত করে।  সঠিক পদ্ধতি অনুসরণ না করা: যদি নির্ধারিত আইনানুগ পদ্ধতি অনুসরণ না করা হয়।   সার্টিওররি বনাম অন্যান্য রিট  সার্টিওররি রিটটি অন্যান্য রিট প্রক্রিয়ার মতো যেমন হেবিয়াস কর্পাস, ম্যান্ডামাস এবং প্রোহিবিশন এর সাথে সম্পর্কিত হলেও এর ব্যবহার ও উদ্দেশ্য পৃথক। ম্যান্ডামাস রিট, উদাহরণস্বরূপ, তখন জারি করা হয় যখন আদালত নিম্ন আদালত বা সংস্থাকে কোনও কাজ সম্পন্ন করার নির্দেশ দেয়, যেখানে সার্টিওররি একটি তদন্তমূলক রিট হিসেবে কাজ করে।    আরও দেখুন  হেবিয়াস কর্পাস  কর্পাস জুরিস   তথ্যসূত্র   বিষয়শ্রেণী:লাতিন পরিভাষা বিষয়শ্রেণী:লাতিন শব্দ ও বাক্যাংশ
শ্যামা কাব্য ২০২৩ সালের বাংলা ভাষার বাংলাদেশী সাইকোলজিক্যাল থ্রিলার চলচ্চিত্র। এটির কাহিনী, সংলাপ, চিত্রনাট্য রচনাসহ পরিচালনা করছেন বদরুল আনাম সৌদ। প্রধান চরিত্রে অভিনয় করেছেন সোহেল মণ্ডল ও নীলাঞ্জনা নীলা। প্রযোজক হিসেবে রয়েছে সুবর্ণা মুস্তাফা ও বদরুল আনাম সৌদ এবং সঙ্গীত পরিচালনা করেছেন ইমন সাহা। ২০১৯-২০ অর্থবছরের সরকারি অনুদান পাওয়া এই চলচ্চিত্রটি ২০২৪ সালের ৩ মে বাংলাদেশের প্রেক্ষাগৃহে মুক্তি পায়।  অভিনয় শিল্পী   সোহেল মণ্ডল   নীলাঞ্জনা নীলা  ইন্তেখাব দিনার - ওসমান  নওরীন হাসান খান জেনি - নিতু  শাহাদাৎ হোসেন  সাজু খাদেম  রিমি করিম  এ কে আজাদ  সেতু  নির্মাণ  কেরানীগঞ্জ, মানিকগঞ্জ, টাঙ্গাইল ও সুন্দরবনের বিভিন্ন স্থানে পর্যায়ক্রমে ছবিটির চিত্রগ্রহণ করা হয়েছে।  মুক্তি  চলচ্চিত্রটি ২০২৩ সালের ২৪ নভেম্বর বাংলাদেশের প্রেক্ষাগৃহে মুক্তি পাওয়ার কথা থাকলেও পিছিয়ে তা ২০২৪ সালের ৩ই মে মুক্তি পায়।   পুরস্কার  প্যারিসে আয়োজিত গঁজ সুর স্যেন চলচ্চিত্র উৎসবে বাংলাদেশের এই চলচ্চিত্রটি বিশেষ জুরি অ্যাওয়ার্ড, সেরা মৌলিক চিত্রনাট্য, সেরা চলচ্চিত্র এবং সেরা সম্পাদনা, মোট চারটি বিভাগে পুরস্কার পায়।  তথ্যসূত্র   বহিঃসংযোগ       বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বদরুল আনাম সৌদ পরিচালিত চলচ্চিত্র বিষয়শ্রেণী:ইমন সাহা সুরারোপিত চলচ্চিত্র বিষয়শ্রেণী:বাংলাদেশী রোমাঞ্চকর চলচ্চিত্র বিষয়শ্রেণী:বাংলাদেশী মনস্তাত্ত্বিক থ্রিলার চলচ্চিত্র
হ হল বাংলা ভাষার দ্বাত্রিংশ ব্যঞ্জনবর্ণ এবং বাংলা বর্ণমালার ৪৩তম বর্ণ।   বর্ণনা    ব্যবহার  স্বরবর্ণ হ'র সাথে যুক্ত হলেঅহ আ হাইহিঈহীউহ‌ু/হুঊহূঋহ‌ৃ/হৃএহেঐহৈওহোঔহৌ  যুক্তবর্ণ (হ যোগ) হ + ন = হ্ন = চিহ্ন হ + ব = হ্ব = জিহ্বা হ + ম = হ্ম = ব্রহ্মপুত্র হ + য = হ্য = সহ্য হ + র = হ্র = হ্রদ হ + ল = হ্ল = প্রহ্লাদ   উদাহরণ    হাতি   হাসি   হলুদ  হাঁস  হয়   হারানো  হঠাৎ   হালাল  হাত  হাল  হালকা   কম্পিউটিং কোড    বহিঃসংযোগ   বিষয়শ্রেণী:বাংলা ব্যঞ্জনবর্ণ
সাংহাই শেনহুয়া ফুটবল ক্লাব () হল সাংহাইতে অবস্থিত একটি চাইনিজ পেশাদার ফুটবল ক্লাব, যেটি সুপার লিগে প্রতিযোগিতা করে, চাইনিজ ফুটবলের শীর্ষ স্তর। সাংহাই শেনহুয়া তার হোম ম্যাচগুলি সাংহাই স্টেডিয়ামে খেলে, যা জুহুই জেলার মধ্যে অবস্থিত। সাংহাই শেনহুয়া এফসি-এর মালিক হলেন সাংহাই জিউশি গ্রুপ, সাংহাইয়ের একটি রাষ্ট্রীয় মালিকানাধীন সাংস্কৃতিক ও ক্রীড়া অপারেশন কোম্পানি। সাংহাই শেনহুয়া হল সেই চারটি ক্লাবের মধ্যে যেটি ২০০৪ সালে চাইনিজ সুপার লিগের প্রতিষ্ঠার পর থেকে কখনোই চাইনিজ শীর্ষ লিগ থেকে বাদ পড়েনি। শেন হুয়া শব্দটি আক্ষরিক অর্থে ইংরেজিতে "দ্য ফ্লাওয়ার অফ সাংহাই" হিসাবে অনুবাদ করে। শেন সাংহাইয়ের বিকল্প নামগুলির মধ্যে একটি এবং চীনা ভাষায় হুয়া মানে ফুল।  ক্লাবের পূর্বসূরি ছিল পৌরসভা পরিচালিত আধা-পেশাদার ক্লাব সাংহাই এফসি। দলটি প্রধানত শীর্ষ স্তরে খেলেছে, যেখানে তারা বেশ কয়েকটি ঘরোয়া লিগ এবং কাপ শিরোপা জিতেছে। ১০ ডিসেম্বর ১৯৯৩-এ, ক্লাবটিকে একটি সম্পূর্ণ পেশাদার ফুটবল ক্লাবে পরিণত করার জন্য পুনর্গঠিত করা হয়েছিল যাতে তারা ১৯৯৪ সালের চাইনিজ জিয়া-এ লিগ মৌসুমে খেলতে পারে, যা তাদের চীনের প্রথম সম্পূর্ণ পেশাদার শীর্ষ-স্তরের লিগের প্রতিষ্ঠাতা সদস্যদের একজন করে তোলে। তারপর থেকে, তারা একটি লিগ শিরোপা এবং ৪টি চাইনিজ এফএ কাপ জিতেছে।  ফোর্বসের মতে, শেনহুয়া ছিল চীনের ৬ষ্ঠ মূল্যবান ফুটবল দল, যার দলগত মূল্য $১০৬ মিলিয়ন ডলার এবং ২০১৫ সালে আনুমানিক আয় $২৯ মিলিয়ন ডলার। বর্তমানে দলটিতে আইভরি কোস্ট দলের অধিনায়ক দিদিয়ের দ্রগবা খেলছেন।   ইতিহাস  সর্বপ্রথম ১৯৫১ সালের অক্টোবর মাসে স্থানীয় ও আঞ্চলিক সরকারি পৃষ্ঠপোষকতায় ইস্ট চায়না টীম নামে একটি ফুটবল দল গঠন করা হয় যারা সেই বছরের জাতীয় ফুটবল টুর্নামেন্টে দ্বিতীয় স্থান লাভ করে। পরবর্তীতে ১৯৫৭ সালে এই দলটি তাদের প্রদেশ "সাংহাই" -এর নামানুসারে সাংহাই ফুটবল দল বা সংক্ষেপে সাংহাই নামে পরিচিত হয়। চীনের পেশাদার ফুটবল লীগে অংশগ্রহণের জন্য ১৯৯৩ সালের ১০ ডিসেম্বর দলটি তাদের বর্তমান নাম সাংহাই শেনহুয়া ধারণ করে; চাইনিজ ভাষায় যার অর্থ সাংহাইয়ের ফুল।  সাফল্য আধা-পেশাদার সাংহাই সময়কাল সহ সর্বকালের সম্মানের তালিকা।  প্রথম দল ঘরোয়া শিরোপা  চাইনিজ জিয়া-এ লিগ বিজয়ী (৩): ১৯৬১, ১৯৬২, ১৯৯৫, ২০০৩  চাইনিজ এফএ কাপ বিজয়ী (৬): ১৯৫৬, ১৯৯১, ১৯৯৮, ২০১৭, ২০১৯, ২০২৩  চাইনিজ এফএ সুপার কাপ বিজয়ী (৪): ১৯৯৫, ১৯৯৮, ২০০১, ২০২৪  আন্তর্জাতিক শিরোপা  এ৩ চ্যাম্পিয়ন্স কাপ বিজয়ী (১): ২০০৭  কুইন্স কাপ বিজয়ী (১): ১৯৮৬  রিজার্ভ দল  জাতীয় রিজার্ভ লিগ বিজয়ী (১): ২০০৪  যুব একাডেমি  জাতীয় যুবলিগ অনূর্ধ্ব-১৯ বিজয়ী (১): ২০১৪   জাতীয় যুবলিগ অনূর্ধ্ব-১৭ বিজয়ী (১): ২০১৮   জাতীয় যুব লিগ চ্যাম্পিয়ন্স কাপ অনূর্ধ্ব-১৭ বিজয়ী (১): ২০১৮ পেশাদার ক্লাব রেকর্ড ঘরের মাঠে রেকর্ড জয়: ৮–১ বনাম লিয়াওনিং হুউইন (৩০ জুন ২০১৭) 	 রেকর্ড অ্যাওয়ে জয়: ৬–২ বনাম শেনইয়াং গিন্দে (১০ জুন ২০০১) 	 	 ঘরের মাঠে রেকর্ড পরাজয়: ১–৬ বনাম কুয়াংচৌ অ্যাপোলো (১৪ আগস্ট ১৯৯৪) 	 	 রেকর্ড অ্যাওয়ে পরাজয়: ১–৯ বনাম বেইজিং গুয়ান (২০ জুলাই ১৯৯৭)  তথ্যসূত্র   বহিঃসংযোগ   প্রাতিষ্ঠানিক ওয়েবসাইট  বিষয়শ্রেণী:সাংহাই বিষয়শ্রেণী:১৯৯৩-এ প্রতিষ্ঠিত ফুটবল ক্লাব
চককীর্তি ইউনিয়ন বাংলাদেশের রাজশাহী বিভাগের চাঁপাইনবাবগঞ্জ জেলার শিবগঞ্জ উপজেলার অন্তর্গত একটি ইউনিয়ন।   অবস্থান ও সীমানা    ইতিহাস    প্রশাসনিক এলাকা    চককীর্তি ইউনিয়ন    আয়তন ও জনসংখ্যা    শিক্ষার হার ও শিক্ষা প্রতিষ্ঠান  শিক্ষার হার :  শিক্ষা প্রতিষ্ঠান   দর্শনীয় স্থান    উল্লেখযোগ্য ব্যক্তি    জনপ্রতিনিধি  বর্তমান চেয়ারম্যান- +প্রাক্তন চেয়ারম্যানগণের তালিকাক্রমিকনামমেয়াদ০১০২০৩০৪০৫০৬০৭   আরও দেখুন    রাজশাহী বিভাগ  চাঁপাইনবাবগঞ্জ জেলা   তথ্যসূত্র   বিষয়শ্রেণী:শিবগঞ্জ (চাঁপাইনবাবগঞ্জ) উপজেলার ইউনিয়ন
সিরিয়ান এয়ারলাইন্স () বা সিরিয়ানএয়ার () হল সিরিয়ার পতাকাবাহী হিসেবে কাজ করছে। এটি এশিয়া, ইউরোপ এবং উত্তর আফ্রিকার বেশ কয়েকটি গন্তব্যে নির্ধারিত আন্তর্জাতিক পরিষেবা পরিচালনা করে, যদিও আরব বসন্ত এবং পরবর্তী সিরিয়ান যুদ্ধের কারণে ২০১১ সাল থেকে পরিচালিত ফ্লাইটের সংখ্যা অনেক কমে গিয়েছে। সিরিয়ানএয়ার এর আগে বিশ্বব্যাপী ৫০ টিরও বেশি গন্তব্যে সেবা দেয়। এর প্রধান ঘাঁটি হল দামেস্ক আন্তর্জাতিক বিমানবন্দর এবং পূর্বে আলেপ্পো আন্তর্জাতিক বিমানবন্দর। দামেস্কের সামাজিক বীমা ভবনের পঞ্চম তলায় কোম্পানিটির প্রধান কার্যালয় রয়েছে।  আরও পড়ুন  লেন, এডউইন। "সিরিয়ার পতাকাবাহী বিমান উড্ডয়ন অব্যাহত রাখতে হিমশিম খাচ্ছে।" বিবিসি, ১০ ফেব্রুয়ারি ২০১১।   তথ্যসূত্র   বহিঃসংযোগ   সিরিয়ান এয়ারলাইন্স  সিরিয়ান এয়ারলাইন্স   বিষয়শ্রেণী:সিরিয়ার বিমান সংস্থা বিষয়শ্রেণী:সিরিয়ার সরকারি মালিকানাধীন কোম্পানি বিষয়শ্রেণী:আরব বিমান বাহক সংস্থার সদস্য বিষয়শ্রেণী:১৯৪৬-এ প্রতিষ্ঠিত বিমান সংস্থা বিষয়শ্রেণী:১৯৪৬-এ সিরিয়ায় প্রতিষ্ঠিত বিষয়শ্রেণী:দামেস্ক ভিত্তিক কোম্পানি বিষয়শ্রেণী:সিরিয়ান ব্র্যান্ড
নরেন সনোয়াল (জন্ম: ১০ ফেব্রুয়ারি ১৯৬০, দিঘোলা পথের, নাহরকাটিয়া) আসামের অসম গণ পরিষদের একজন রাজনীতিবিদ। তিনি ৫ম স্ট্যান্ডার্ট পাস। তিনি ২০১৬ সালে নাহারকাটিয়া আসন থেকে আসাম বিধানসভা নির্বাচনে নির্বাচিত হয়েছিলেন।MLAs, security officials visit India-Bangla border    তথ্যসূত্র   বিষয়শ্রেণী:১৯৬০-এ জন্ম বিষয়শ্রেণী:জীবিত ব্যক্তি বিষয়শ্রেণী:ডিব্রুগড় জেলার ব্যক্তি বিষয়শ্রেণী:অসম গণপরিষদের রাজনীতিবিদ বিষয়শ্রেণী:আসাম বিধানসভার সদস্য ২০১৬-২০২১
ইবনে কুদামাহ আল-মাকদীসী মুয়াফফাক আল দ্বীন আবু মুহাম্মদ-আবদুল্লাহ বিন আহমদ বিন মুহাম্মদ (, ইবনে কুদামাহ; ১১৭৪ -জুলাই ১২২৩) যাকে প্রায়শই ইবনে কুদামাহ বা সংক্ষেপে ইবনে কুদামা নামে অভিহিত করা হয়, ছিলেন একজন সুন্নি আলেম, ফকিহ, আসারি এবং সুফি আলেম।  হানবালি মাযহাবের গুরুত্বপূর্ণ রচনাসহ ফিকহ ও ধর্মীয় মতবাদের উপর অনেকগুলি গুরুত্বপূর্ণ গ্রন্থ রচনা করেছেন তিনি।  ইবনে কুদামাহ মূল হানবালি মাযহাবের মধ্যে থেকেও অত্যন্ত উল্লেখযোগ্য এবং প্রভাবশালী সুফি চিন্তাবিদ হিসেবে পরিচিত ছিলেন। এই মাযহাবের মধ্যে মাত্র কয়েকজন চিন্তাবিদদের সাথে “শাইখুল ইসলাম” নামক সম্মানজনক উপাধিতে ভূষিত হন তিনি, যা সুন্নিদের সবচেয়ে মর্যাদাপূর্ণ একটি উপাধি।  থাম্ব|236x236px|জন ফিলিপ নিউম্যানের বাগদাদের বাজারের ১৮৭৬ সালের একটি কাঠের খোদাই; ইবনে কুদামাহ তার জীবনে তিনবার এই শহরে ভ্রমণ করেছিলেন এবং ১১৬৬, ১১৯৯ এবং ১১৯৬-এর বেশিরভাগ সময়ে এখানে পড়াশোনা ও শিক্ষাদান করেছিলেন।   জীবন  ইবনে কুদামাহ জন্মগ্রহণ করেছিলেন ফিলিস্তিনের জাম্মাইলে, যা জেরুজালেমের নিকটবর্তী একটি শহর।   চিন্তা    আল্লাহ  ইবনে কুদামাহ আল-মাকদিসি সুন্নি ধর্মতত্ত্বের আসারি শাখার অন্যতম প্রধান সমর্থক ছিলেন।Muwaffaq al-Dīn Ibn Qudāma al-Maqdisi, Ta!hrīm al-na)zar fī kutub al-kalām, ed. Abd al-Ra!hmān b. Mu!hammad Saīd Dimashqiyya (Riyadh: Dār ālam al-kutub, 1990); translated into English by George Makdisi, Ibn Qudāma’s Censure of Speculative Theology (London: Luzac, 1962)   বিদআত  ইবনে কুদামাহ বিদআতের চরম বিরোধী ছিলেন।John B. Henderson, The Construction of Orthodoxy and Heresy (New York: SUNY Press, 1998), epilogue   আরও দেখুন   ইসলাম  আহমাদ ইবনে হাম্বল  হানবালি মাযহাব   তথ্যসূত্র   বিষয়শ্রেণী:১১৪৭-এ জন্ম বিষয়শ্রেণী:১২২৩-এ মৃত্যু বিষয়শ্রেণী:মুহাদ্দিস বিষয়শ্রেণী:হানবালী ব্যক্তি বিষয়শ্রেণী:১৩শ শতাব্দীর আরব ব্যক্তি বিষয়শ্রেণী:১২শ শতাব্দীর আরব ব্যক্তি বিষয়শ্রেণী:১২শ শতাব্দীর ইসলামের মুসলিম পণ্ডিত বিষয়শ্রেণী:১২শ শতাব্দীর আইনজ্ঞ বিষয়শ্রেণী:আছারি ব্যক্তিত্ব
বিবেকা বাবাজী (২রা মে ১৯৭৩ – ২৫শে জুন ২০১০) ভারত এবং মরিশাসের একজন মডেল এবং অভিনেত্রী ছিলেন। তিনি মিস মরিশাস ওয়ার্ল্ড ১৯৯৩ এবং মিস মরিশাস ইউনিভার্স ১৯৯৪-এর বিজয়ী। তিনি ১৯৯০-এর দশকের দিকে, কামসূত্র কনডম বিজ্ঞাপনের জন্য এবং ১৯৯৪ সালের তথাকথিত ম্যানিলা ফিল্ম ফেস্টিভাল কেলেঙ্কারিতে জড়িত থাকার জন্য সবচেয়ে বেশি পরিচিত ছিলেন।  ২০১০ সালের ২৫শে জুন তারিখে মুম্বইয়ের বান্দ্রায় তাঁর বাসায় তাকে সিলিং ফ্যানের সাথে ঝুলন্ত অবস্থায় পাওয়া যায়। পুলিশ রিপোর্টে বলা হয়েছে যে হতাশার কারণে তিনি আত্মহত্যা করেছেন।   প্রারম্ভিক জীবন  বিবেকা বাবাজী ১৯৭৩ সালের ২৭শে মে তারিখে মরিশাসের পোর্ট লুইসে জন্মগ্রহণ করেছিলেন। তিনি তাঁর চার বোনের মধ্যে কনিষ্ঠ। তাঁর মা হলেন মহারাষ্ট্রীয় এবং তিনি হায়দ্রাবাদে জন্মগ্রহণ করেছিলেন। নব্বইয়ের দশকের মাঝামাঝি সময়ে বিবেকা ভারতে চলে আসেন। তাঁর সম্পর্কিত বোন নাজ যোশী হলেন মিস ওয়ার্ল্ড ডাইভারসিটি।   পেশা  বিখ্যাত কামসূত্র কনডম বিজ্ঞাপনের পরে বিবেকা বাবাজী ভারতে সাফল্য অর্জন করেছিলেন। তিনি দলের মেহেন্দীর "বুম বুম", হরভজন মানের "হ্যায় মেরি বিলো" এবং অ্যাবের "ফির সে"-এর মিউজিক ভিডিওতে একজন মডেল হিসেবে উপস্থিত হয়েছিলেন। ২০০৯ সালে, তাঁর সংস্থা ক্রিম ইভেন্টস তাঁর প্রাক্তন প্রেমিক এবং ব্যবসায়িক অংশীদার কার্তিক জোবানপুত্রার সহায়তায় সফলতা অর্জন করেছিল। পরবর্তীতে তিনি ক্রিম ইভেন্টের সাথে সমস্ত সম্পর্ক ছিন্ন করে দিয়েছিলেন।  একজন মডেল হিসেবে বিবেকা বাবাজী রীতু কুমার, রীতু বেরি, আবু জানি, সন্দীপ খোসলা, রোহিত বল, সুনীত বর্মা, জেজে বালয়া, তরুণ তাহিলিয়ানীসহ আরও অনেক সহ শীর্ষ ডিজাইনারদের পোশাক পরে র‌্যাম্প হেঁটেছেন। ২০১০ সালের জানুয়ারি মাসে, তিনি নিজের ইভেন্ট ম্যানেজমেন্ট ব্যবসা শুরু করেছিলেন। এই সংস্থার হয়ে তিনি তাজ কোলাবার অর্জুন খান্নার অনুষ্ঠান পরিচালনা করেছিলেন। তাঁর সংস্থার নাম দেওয়া হয়েছিল "ভিবজিয়োর এন্ট" (লাইফস্টাইল এবং বুটিক ইভেন্টস)। "ভিবজিয়োর" রামধনুর সাতটি রঙের একটি সংক্ষিপ্ত রূপ (বেগুনী, নীল, আসমানি, সবুজ, হলুদ, কমলা এবং লাল)।  বিবেকা বাবাজী এফটিভি ইন্ডিয়ার একজন উপস্থাপক হিসেবে দায়িত্ব পালন করেছেন। ২০০২ সালে মুক্তিপ্রাপ্ত দীক্ষা ও কৃষ্ণের সহ-অভিনয়ে নির্মিত ইয়ে ক্যায়সি মহব্বত-এ তিনি অভিনয় করেছেন; এটি ছিল তাঁর অভিনীত প্রথম চলচ্চিত্র। এই চলচ্চিত্রটি বক্স অফিসে খারাপ প্রভাব ফেললেও বাবাজীর অভিনয় সকলের নজর কেড়েছিল।   তথ্যসূত্র    বহিঃসংযোগ        মরিশাসের মডেলের তালিকায় বিবেকা বাবাজী  বিষয়শ্রেণী:১৯৭৩-এ জন্ম বিষয়শ্রেণী:২০১০-এ মৃত্যু বিষয়শ্রেণী:ভারতীয় টেলিভিশন উপস্থাপিকা বিষয়শ্রেণী:মুম্বইয়ের নারী মডেল বিষয়শ্রেণী:ভারতীয় অভিনেত্রী যিনি আত্মহত্যা করেছেন বিষয়শ্রেণী:মুম্বইয়ের ব্যবসায়ী বিষয়শ্রেণী:মুম্বইয়ের অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:ভারতে ফাঁসিতে ঝুলে আত্মহত্যা বিষয়শ্রেণী:২১শ শতাব্দীর ভারতীয় নারী ব্যবসায়ী বিষয়শ্রেণী:২০১০-এ আত্মহত্যা বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:ভারতীয় বংশোদ্ভূত অভিনেত্রী বিষয়শ্রেণী:ভারতীয় বংশোদ্ভূত নারী মডেল বিষয়শ্রেণী:মরিশাসীয় নারী মডেল বিষয়শ্রেণী:মরিশাসীয় ব্যবসায়ী বিষয়শ্রেণী:ভারতে মরিশাসীয় অভিবাসী